Diari Oficial de la Generalitat Valenciana


Sumari del DOGV 9930, del 05-09-2024 (2024/8696)

RESOLUCIÓ de 23 de juliol de 2024, per la qual es convoquen cinc beques per a la realització de pràctiques professionals en la Direcció General de Dependència i de les Persones Majors.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9930

Data del DOGV
:   05-09-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/8696

CVE
:   BXLO-R-1159-7091

Data del document
:   23-07-2024

Organisme emissor
:   Vicepresidència i Conselleria de Servicis Socials, Igualtat i Vivenda

Tipus de document
:   Resolució

Anàlisi jurídica

 Descriptors 

:   * ajuda pública
    * pràctiques de formació
    * assistència social

Mitjançant l’Orde 1/2021, de 14 de gener, de la Vicepresidència i Conselleria d’Igualtat i Polítiques Inclusives, es van aprovar les bases reguladores de la convocatòria i la concessió de beques per a la realització de pràctiques professionals en les direccions generals amb competències en matèria de servicis socials, dependència i persones majors (DOGV 9001, de 20.01.2021), d’ara en avant, Orde 1/2021, de 14 de gener.

L’article 2, apartat primer, de l’Orde 1/2021 esmentada, de 14 de gener, establix que la convocatòria s’iniciarà d’ofici per resolució de la persona titular de les direccions generals amb competències en matèria de servicis socials, dependència i persones majors, mitjançant la publicació en el *Diari Oficial de la Generalitat Valenciana*.

El Pla estratègic de subvencions de la Vicepresidència i Conselleria de Servicis Socials, Igualtat i Vivenda, per al període 2024-2026, aprovat per la Resolució de 18 de juny de 2024, de la Vicepresidència Segona i Conselleria de Serveis Socials, Igualtat i Habitatge, preveu la publicació en 2024 d’una convocatòria de beques en compliment de l’objectiu estratègic de possibilitar l’intercanvi intergeneracional de coneixements i activitats professionals entre el món acadèmic i l’Administració pública, a través de la realització de pràctiques professionals en la Subdirecció General de Persones Majors.

Mitjançant la Resolució de 12 d’abril de 2024, de la directora general de Dependència i de les Persones Majors, per la qual s’aprova el Pla de control aplicable a les subvencions de concurrència competitiva atorgades amb càrrec a les dotacions pressupostàries de la Direcció General de Dependència i de les Persones Majors en les línies corresponents a ajudes corresponents a l’exercici 2024, s’acomplix l’article 165.2.j de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, pel qual s’establix que les bases reguladores de la concessió de subvencions contindran, entre altres aspectes, un mètode de comprovació de la realització de l’activitat subvencionada a través del pla de control corresponent.

Pel Decret 17/2024, de 12 de juliol, del president de la Generalitat, pel qual es determinen el número i la denominació de les conselleries i les seues atribucions, es va derogar el Decret 10/2023, de 19 de juliol, i la Vicepresidència Segona i Conselleria de Serveis Socials, Igualtat i habitatge va passar a denominar-se Vicepresidència i Conselleria de Servicis Socials, Igualtat i Vivenda.

Les subvencions convocades mitjançant esta orde no requeriran una notificació a la Comissió Europea, per no reunir els requisits establits en l’article 107 del Tractat de funcionament de la Unió Europea, de conformitat amb el que assenyala el Decret 128/2017, de 29 de setembre, del Consell, pel qual es regula el procediment de notificació i comunicació a la Comissió Europea, dels projectes de la Generalitat dirigits a establir, concedir o modificar ajudes públiques, ja que tant les persones beneficiàries com l’objecte de les beques no afecten la competència, ni els intercanvis comercials entre els estats membres.

En virtut del que s’ha exposat, i de conformitat amb les competències conferides pel Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge, i l’article 160.4.b de la Llei 1/2015, de 6 de febrer, de la Generalitat, d’hisenda pública, del sector públic instrumental i de subvencions, resolc:

*Primer. Objecte*

1. Convocar, en règim de concurrència competitiva cinc beques per a fer pràctiques professionals en la Direcció General de Dependència i de les Persones Majors, d’acord amb el que establix l’Orde 1/2021, de 14 de gener:

|  |  |
| --- | --- |
| *Especialitats* | *Nombre de beques* |
| Dret | 2 (1 d’estes reservades per a persones amb diversitat funcional) |
| Administració i Direcció d’Empreses | 1 |
| Gestió i Administració Pública | 1 |
| Economia | 1 |

  

2. Les condicions i el gaudi de les beques i la realització de les pràctiques professionals s’ajustarà a les disposicions de l’Orde 1/2021, de 14 de gener.

3. Les persones beneficiàries d’estes beques faran les pràctiques en la seu de la Subdirecció General de Persones Majors, carrer de la Democràcia, 77, València, o en les dependències de la Direcció Territorial de la Conselleria de Serveis Socials, Igualtat i Habitatge, av. de l’Oest, 36, València.

La direcció tècnica, supervisió i tutoria de les beques s’exercirà per la persona que ocupe la Subdirecció General de persones majors o, si és el cas, la direcció del servici o de secció corresponent.

4. Les persones beneficiàries d’estes cinc beques faran pràctiques professionals en l’àmbit de la Subdirecció General de Persones Majors, en concret, es realitzarà una formació en les diverses àrees del Servei d’Atenció a les Persones Majors i Promoció de l’Envelliment Actiu, i del Servei de Centres de Persones Majors, dins de les competències que li han sigut assignades en l’article 10 de l’Orde 2/2024, de 14 de maig, de 2024, de la Vicepresidència Segona i Conselleria de Serveis Socials, Igualtat i Habitatge.

Este programa té com a missió general l’aprenentatge sobre l’organització de l’Administració amb els ciutadans, el procediment administratiu comú, la tramitació de subvencions i, en general, el coneixement sobre les competències de la Direcció General de Dependència i de les Persones Majors, previstes en el títol II, capítol III, del Decret 132/2023, de 10 d’agost, del Consell, d’aprovació del Reglament orgànic i funcional de la Vicepresidència Segona i Conselleria de Serveis Socials, Igualtat i Habitatge.

*Segon. Requisits que han de reunir les persones beneficiàries*

1. Per a obtindre la condició de beneficiaris de les beques regulades en l’Orde 1/2021, de 14 de gener, s’hauran de complir, en la data de finalització del termini de presentació de sol·licituds, els requisits establits en l’article 3 de l’orde esmentada.

2. Les titulacions exigides per a cada una de les especialitats convocades seran les de les àrees de coneixement que s’indiquen a continuació, expedides o homologades per les institucions competents en titulacions acadèmiques universitàries:

|  |  |
| --- | --- |
| *Rama de coneixement o especialitat* | *Titulació exigida* |
| Dret | Grau en Dret |
| Administració i Direcció d’Empreses | Grau en Administració i Direcció d’Empreses |
| Gestió i Administració Pública | Grau en Gestió i Administració Pública  Grau en Ciències Polítiques i de l’Administració |
| Economia | Grau en Economia |

  

3. En cas que no es presente cap persona amb diversitat funcional a la plaça reservada o no tinga la puntuació mínima que s’establisca, esta beca entrarà en el torn d’accés ordinari establit en la convocatòria.

*Tercer. Finançament i dotació de les beques*

1. Les subvencions contingudes en esta convocatòria es concediran amb càrrec als pressupostos de la Generalitat per al 2024, secció G0116, servici G011603, programa pressupostari 313F00, capítol IV, en la línia pressupostària i per l’import que es detalla a continuació:

Denominació: línia de subvenció S0215, Beques professionals Direcció General

Consignació pressupostària: 36.952,5 € per a l’anualitat 2024 i 36.952,5 € per a l’anualitat 2025

*Quart. Duració i pròrroga*

Les beques tindran una duració màxima de dotze mesos, comptats des de la data que indique la resolució de la concessió, que podran ser prorrogades, sense necessitat d’una convocatòria nova, mitjançant una resolució expressa, fins a un període màxim de dotze mesos addicionals, sempre que hi haja un crèdit adequat i suficient en els pressupostos de la Generalitat per als exercicis als quals afecte la pròrroga i que el desenvolupament de l’activitat que s’exercisca ho requerisca o ho aconselle.

*Quint. Import i pagament de la beca*

1. Tant respecte de l’import inicial de la beca com en cas de pròrroga d’esta, la quantia procedent serà la que resulte aplicable d’acord amb la resolució a què es referix l’article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en este període.

2. Esta beca tindrà una dotació de 1.170,76 euros bruts mensuals, de conformitat amb el que es disposa en la Resolució de 16 de gener de 2023, de la Conselleria d’Hisenda i Model Econòmic, per la qual s’establix la quantitat inicial de percepció en l’exercici 2023 de les beques sotmeses a l’àmbit aplicable del Decret 132/2009, de 4 de setembre, del Consell, i tenint en compte que les retribucions percebudes pel personal al servici de l’Administració, no experimenten cap increment respecte a les vigents el 31 de desembre de 2023, conforme a l’article 28.1 de la Llei 8/2023, de pressupostos de la Generalitat per a l’exercici 2024.

3. Sobre este import s’ha de practicar la retenció corresponent a compte de l’Impost sobre la Renda de les Persones Físiques, així com la cotització corresponent a la Seguretat Social en els termes que establix el Reial decret 1493/2011, de 24 d’octubre, i altres que, si és el cas, hi puguen correspondre.

4. L’import de cada beca s’abonarà a les persones beneficiàries per mensualitats vençudes, amb el certificat previ en el qual es faça constar que s’han executat les activitats encarregades d’acord amb la finalitat que justifica la concessió de cada beca, per part de la persona que exercisca la direcció tècnica, la supervisió i la tutoria.

5. En el cas que, una vegada concedida la beca, algun període de desenvolupament de les pràctiques no es realitze durant un mes complet i implique una meritació econòmica a favor de la persona beneficiària inferior a la que correspon a un mes natural, la prestació econòmica serà proporcional a este període. En estos supòsits es garantirà, en tot cas, el dret d’audiència a la persona interessada.

*Sext. Termini, lloc i forma de presentació de les sol·licituds*

1. El termini de presentació de sol·licituds serà de quinze dies hàbils a partir de l’endemà de la publicació d’esta convocatòria en el *Diari Oficial de la Generalitat Valenciana*. Cada aspirant només podrà presentar una sol·licitud per a optar exclusivament a una de les beques convocades, amb independència que es reunisquen més d’una de les titulacions exigides en les convocatòries corresponents. En el cas que una mateixa persona, dins del termini establit, presente més d’una sol·licitud, s’entendrà que l’última presentada reemplaça les sol·licituds anteriors.

2. Les sol·licituds hauran de presentar-se de manera telemàtica a través de l’enllaç següent de la GUIA PROP que s’habilitarà a l’efecte:

<https://www.gva.es/va/inicio/procedimientos?id_proc=95999>.

Per a poder fer la presentació electrònica, la persona sol·licitant podrà utilitzar els certificats electrònics incorporats al document nacional d’identitat, els certificats electrònics reconeguts i els sistemes de firma electrònica avançada que admeta l’Administració segons la normativa vigent. En la sol·licitud s’especificarà la beca per la qual s’opta i s’omplirà el currículum en el tràmit mateix a fi d’obtindre una autobaremació inicial dels mèrits que es calcularà de manera automàtica, sense perjuí de l’acreditació d’estos en la fase d’entrevista.

3. Les persones amb discapacitat o diversitat funcional que opten a una plaça reservada per a persones amb discapacitat ho hauran de fer constar en la sol·licitud.

4. Segons el que disposa l’article 69 de la Llei 39/2015, d’1 d’octubre, del procediment administratiu comú de les administracions públiques, la inexactitud, falsedat o omissió, de caràcter essencial, en qualsevol dada, o manifestació, de la declaració responsable, així com la falta d’acreditació dels requisits exigits, determinarà la impossibilitat de continuar en la convocatòria.

Sèptim. Presentació de documentació acreditativa dels mèrits

1. Amb la finalitat de reduir càrregues administratives a les persones interessades, amb la sol·licitud i el currículum no s’adjuntarà cap documentació.

2. Les persones sol·licitants que han sigut seleccionades per a la fase d’entrevista, d’acord amb el que disposa l’article 7 de l’Orde 1/2021, hauran de presentar la documentació acreditativa dels mèrits que detalle el currículum en el moment en el qual acudisquen a fer-la.

3. Si la documentació presentada no reunix els requisits exigits en la convocatòria, o no són aportats alguns dels documents preceptius, es requerirà, concedint-li un termini de deu dies hàbils, perquè s’esmene la falta o es presenten els documents preceptius, de conformitat amb l’article 68 de la Llei 39/2015, d’1 d’octubre, del procediment administratiu comú de les administracions públiques.

4. Els mèrits no acreditats suficientment no es tindran en compte a l’efecte de valorar-los. El compliment temporal dels mèrits s’entendrà referit a la data de finalització del termini de presentació de sol·licituds.

5. En el cas que, revisada la documentació aportada, es comprove que la puntuació atorgada per a l’accés a l’entrevista és inferior a l’obtinguda, d’acord amb els mèrits al·legats en la sol·licitud, i ocasione que altres persones sol·licitants puguen obtindre una puntuació superior dins de l’especialitat corresponent, estes seran citades per a fer l’entrevista i presentar la documentació corresponent.

6. La presentació de la sol·licitud per a optar a estes beques implicarà l’acceptació per la persona sol·licitant de les bases d’esta convocatòria.

7. Quant a la gestió electrònica del procediment administratiu d’esta convocatòria, s’observarà el que disposa l’Orde 17/2011, de 6 de maig, de la Conselleria de Justícia i Administracions Públiques, per la qual es desplega el capítol II de les beques de pràctiques professionals, del Decret 132/2009, de 4 de setembre, del Consell, pel qual es regula la concessió de beques.

*Octau. Comissió avaluadora i procediment de selecció*

Per a l’examen de les sol·licituds de beca i l’elaboració de les propostes oportunes es constituirà una comissió avaluadora, segons el que establix l’article 9 de l’Orde 1/2021, de 14 de gener.

Quant al funcionament d’òrgans col·legiats, serà necessari aplicar el que establixen els articles del 15 al 18 de la Llei 40/2015, d’1 d’octubre, de règim jurídic del sector públic.

*Nové. Ordenació i instrucció del procediment*

1. L’ordenació i la instrucció del procediment correspondrà a la direcció general amb competències en persones majors.

2. En qualsevol moment al llarg del procediment, l’òrgan instructor podrà sol·licitar als òrgans, les administracions i les entitats competents la transmissió telemàtica de les dades que siguen necessàries per a la instrucció correcta del procediment, i es permetrà la comprovació dels fets sobre els quals haja de pronunciar-se la resolució.

3. Estudiades les sol·licituds i la documentació presentada, la comissió avaluadora elevarà a l’òrgan competent una llista provisional de les persones aspirants admeses i la valoració d’estes, així com una llista de les aspirants excloses i la causa de l’exclusió, per a publicar-se, i es concedirà un termini de deu dies hàbils, durant el qual es podran presentar les al·legacions que consideren oportunes les persones interessades. Estudiades les al·legacions, s’elevarà a l’òrgan competent perquè la publique la llista definitiva, que contindrà la llista definitiva de la puntuació obtinguda per totes les persones aspirants, així com de les persones excloses i el motiu de l’exclusió. En el mateix acte es procedirà a la convocatòria de les persones que han obtingut, en cada àrea, les 10 millors puntuacions per fer una entrevista. La falta d’assistència per la persona candidata a esta entrevista serà causa d’exclusió del procés selectiu. Realitzada l’entrevista i conclosa la selecció, es publicarà la llista amb les persones que resulten beneficiàries de les beques, les quals podran formular les al·legacions que estimen oportunes durant el termini de deu dies hàbils. Les publicacions de llistes i relacions que determina el procés de selecció s’inseriran en la seu electrònica de la Generalitat: [https://sede.gva.es](https://sede.gva.es/)  i en el tràmit dissenyat a este efecte.

*Dècim. Criteris de valoració*

Les sol·licituds presentades es valoraran d’acord amb els criteris establits en l’article 4 de l’Orde 1/2021, de 14 de gener.

*Onzé. Resolució*

1. De conformitat amb el que disposa la disposició addicional tercera de l’Orde 1/2021, de 14 de gener, així com amb el que disposa la Resolució de 15 de maig de 2024, de la vicepresidenta segona del Consell i consellera de Serveis Socials, Igualtat i Habitatge, sobre delegació de l’exercici de competències en òrgans determinats de la Vicepresidència i Conselleria de Servicis Socials, Igualtat i Vivenda; es delega l’exercici de la competència per a la concessió d’ajudes i subvencions amb càrrec als capítols IV i VII en matèria de persones majors a la direcció general amb competència en persones majors.

2. Vista la proposta motivada formulada per la comissió avaluadora la direcció general amb competències en persones majors, dictarà una resolució que contindrà la relació tant de les persones beneficiàries com de les persones les sol·licituds de les quals han sigut desestimades, així com una borsa de reserva constituïda en la forma prevista en l’article 10, apartat 7, de l’Orde 1/2021, de 14 de gener.

3. El termini màxim per a dictar i publicar la resolució serà de tres mesos, a comptar de la data de publicació de la convocatòria, sense perjuí que es puga ampliar en els termes que preveu la legislació bàsica del procediment administratiu comú.

4. Conclòs este termini, sense que s’haja dictat ni publicat la resolució expressa, les persones interessades podran entendre desestimades les seues sol·licituds per silenci administratiu, sense perjuí de l’obligació legal de l’Administració de resoldre expressament sobre la petició formulada.

5. La resolució de concessió es publicarà en el *Diari Oficial de la Generalitat Valenciana*, amb l’expressió de les bases, la convocatòria, el programa i el crèdit pressupostari a què s’imputen les beques atorgades, la llista de les persones beneficiàries, les quantitats concedides i la finalitat d’estes.

La publicació de la resolució esmentada tindrà els efectes de notificació a les persones interessades, d’acord amb el que disposa l’article 45 de la Llei 39/2015, d’1 d’octubre, del procediment administratiu comú de les administracions públiques, i s’inserirà la informació corresponent en la seu electrònica o el portal institucional de la Generalitat en Internet.

<https://inclusio.gva.es/va/web/mayores>

*Dotzé. Drets i obligacions*

Les persones beneficiàries tenen els drets i les obligacions establits en l’article 17 de l’Orde 1/2021, de 14 de gener.

Les persones beneficiàries de la beca hauran d’exercir les pràctiques amb un horari màxim de trenta hores setmanals, distribuïdes segons com les organitze qui exercisca de tutor o tutora en la direcció general amb competències en persones majors.

*Tretzé. Pèrdua del dret a l’abonament i al reintegrament*

La pèrdua del dret a gaudir de la beca i l’obligació de reintegrament s’establixen en l’article 18 de l’Orde 1/2021, de 14 de gener.

*Catorzé. Pla de control*

La comprovació de la realització material de l’activitat subvencionada es durà a terme a través de les mesures, previstes en la Resolució de 12 d’abril de 2024, de la directora general de Dependència i de les Persones Majors, per la qual s’aprova el Pla de control aplicable a les subvencions de concurrència competitiva atorgades amb càrrec a les dotacions pressupostàries de la Direcció General de Dependència i de les Persones Majors. A més, per a la subvenció de beques en la Subdirecció General de Persones Majors es preveu el següent:

a) Es designarà una persona tutora, que exercirà de manera efectiva les tasques de seguiment i suport a les persones beneficiàries de la beca.

b) El control horari de la persona becària, dins de les condicions previstes en l’article 21 del Decret 132/2009, es farà mitjançant un full de firmes, que estarà disponible tots els dies i en el qual firmaran l’entrada i l’eixida.

c) Les tasques que cal desenvolupar al llarg de les pràctiques professionals s’assignaran conforme a un pla de formació específic que s’elaborarà dins del primer mes d’execució de les pràctiques. L’aplicació d’este pla es revisarà mitjançant reunions periòdiques de seguiment.

El resultat d’estes reunions es reflectirà en una acta o en un document firmat pel tutor o tutora i pel becari o la becària.

*Quinzé. Transparència, subministrament d’informació i dades obertes*

En compliment de la Llei 19/2013, de 9 de desembre, de transparència, accés a la informació pública i bon govern, la Llei 1/2022, de 13 d’abril, de transparència i bon govern de la Comunitat Valenciana, i l’article 18 de la Llei general de subvencions, les persones beneficiàries de la subvenció han de complir les obligacions de transparència següents:

1. Fer la publicitat adequada del caràcter públic del finançament de programes, activitats, inversions o actuacions de qualsevol mena que siguen objecte de subvenció, incloent-hi el logotip de la Generalitat Valenciana en mitjans de difusió, com ara cartells, materials impresos, mitjans electrònics o audiovisuals i en qualsevol altre mitjà de publicitat que es faça de l’activitat subvencionada.

2. Subministrar a l’entitat concedent, amb un requeriment previ, tota la informació que siga necessària perquè esta complisca les obligacions que preveu la llei de transparència, en el termini de quinze dies hàbils des del requeriment. Una vegada transcorregut el termini conferit en el requeriment sense que este s’haja atés, l’òrgan que ha realitzat el requeriment podrà acordar, amb prèvia advertència i audiència a l’interessat, la imposició de multes coercitives en els termes que preveu l’article 5 de la Llei 1/2022.

3. Els conjunts nous de dades que es generen per la formalització i el desenvolupament de les subvencions atorgades per l’Administració de la Generalitat s’han de disposar, sempre que siga possible, com a conjunt de dades obertes.

*Setzé. Informació relativa al tractament de dades personals*

1. Les dades de caràcter personal de les persones interessades arreplegades durant el transcurs del procediment seran objecte de tractament en els termes i les condicions que arrepleguen la Llei orgànica 3/2018, de 5 de desembre, de protecció de dades personals i garantia dels drets digitals, i l’Orde 3/2011, de 8 de novembre, de la Conselleria d’Hisenda i Administració Pública, per la qual es crea un fitxer de dades de caràcter personal denominat beques de pràctiques professionals de la Generalitat.

2. En virtut del que disposa la normativa de protecció de dades, s’informa els interessats que:

a) Té la condició de responsable del tractament la Conselleria de Servicis Socials, Igualtat i Vivenda.

b) Les dades del / de la delegat/ada de protecció de dades són les següents: passeig de l’Albereda, 16. 46393, València. Adreça electrònica: [zxj@lte.mi](mailto:ymo@hej.og).

c) La finalitat de tractar dades personals serà la gestió de la concessió de subvencions.

d) Les bases de legitimació general aplicables al tractament de dades seran les que regula l’article 6.1 c i e del Reglament general de protecció de dades en relació amb les normes específiques que regulen este procediment.

e) Les dades es comunicaran a les persones destinatàries o categories de persones destinatàries següents:

– La Base de dades nacional de subvencions i la Intervenció Delegada; tot això, en compliment d’obligacions legals exigibles al responsable.

– Així mateix, es publicaran les subvencions concedides en el portal de transparència amb la indicació de l’import, l’objectiu o la finalitat i les persones beneficiàries.

f) Les dades es conservaran durant el temps necessari per a complir la finalitat per a la qual s’hagen recaptat i per a determinar les possibles responsabilitats que es puguen derivar d’esta finalitat i del tractament de les dades, i de conformitat amb la normativa d’arxius i documentació.

No obstant això, les dades personals podran conservar-se durant períodes més llargs, sempre que es tracten exclusivament amb finalitats d’arxiu en favor de l’interés públic, d’investigació científica o històrica, o estadístiques, sense perjuí de l’aplicació de les mesures tècniques i organitzatives apropiades a fi de protegir els drets i les llibertats de la persona interessada.

En tot cas, la informació que es publique en el portal de transparència estarà disponible durant l’any de concessió i l’any següent; passat este termini, les dades deixaran de ser públiques en este portal.

g) La persona interessada té dret a sol·licitar l’accés, la rectificació i la supressió de les seues dades de caràcter personal, així com a sol·licitar la limitació o l’oposició al tractament d’estes i a no ser objecte de decisions individuals automatitzades, de manera presencial o telemàtica, de conformitat amb el que preveu l’enllaç següent:

[sede.gva.es/va/proc19970](file:///C:/Users/saraaran/Documents/Studio%202022/Projects/13244/ca-ES-valencia/sede.gva.es/va/proc19970).

h) Sense perjuí de qualsevol altre recurs administratiu o acció judicial, si la persona interessada considera vulnerat el seu dret a la protecció de dades, pot reclamar davant de la Delegació de Protecció de Dades de manera presencial o telemàtica, de conformitat amb el que preveu l’enllaç sede.gva.es/va/proc22094, això sense perjuí de la possibilitat de reclamar davant de l’Agència Espanyola de Protecció de Dades.

De conformitat amb el que establixen els articles 112, 123 i 124 de la Llei 39/2015, d’1 d’octubre, del procediment administratiu comú de les administracions públiques, i els articles 10, 14 i 46 de la Llei reguladora de la jurisdicció contenciosa administrativa, contra esta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que dicta l’acte, en el termini d’un mes a comptar de l’endemà de la publicació d’esta resolució en el *Diari Oficial de la Generalitat Valenciana*  o, directament, un recurs contenciós administratiu davant dels jutjats contenciosos administratius de la Comunitat Valenciana, en el termini de dos mesos a comptar de l’endemà de la publicació d’esta resolució en el *Diari Oficial de la Generalitat Valenciana*.

  

València, 23 de juliol de 2024

Susana Camarero Benítez

Vicepresidenta i consellera de Servicis Socials, Igualtat i Vivenda